سنگرور

<font size="+1" color=black>سنگرور<font><font size="1" 
 color=gray>Sangrur<font> 270pxدیس :  بھارتصوبا :  پنجابضلع :  سنگرورتحصیل :  سنگرورلوک گݨتی :  88043بولی :  پنجابی

سنگرور پنجاب دا اک شہر اے اتے ایہہ ضلع سنگرور وچ پیندا اے ۔ سنگرور جو کہ پنجاب دے مالوا علاقے دا اک تریخی شہر اے تے پرانے ویلے انگریزاں دے ویلے دے دوران جیند ریاست دا راجگڑھ ہُندا سی ۔ 

 تریخ 
سنگرور، مہاراجا رگھبیر سنگھ دی ریاست دا راجگڑھ سی ۔ اوہناں نے شہر دے مکھی وجوں اپنا کار بھار 31 مارچ 1874 نوں سمبھالیا تے اپنی رہائش اسے شہر وچ بنائی ۔ ایہ اوہناں دی ای تعمیری سوچ سی ۔ جیہدے نال اوہناں نے اک بہت ای خوبصورت شہر اساریا ۔ جیہدا بزار پکیاں دکاناں والا تے جے پور دے بزار دی بنیاد تے بنیا سی ۔ آزادی دے ویلے ایہ شہر مہاراجا رنبیر سنگھ دی ریاست دا حصا سی ۔

جدوں ایہہ شہر اساریا گیا سی تاں ایہدیاں چار سمتاں وچّ چار دروازے کھڑے کیتے گئے سن تے ہر دروازے دے نال اک گروولوں تے مندر بنایا گیا سی ۔ ویلے دے نال اوہ دروازے تاں ڈھیہہ گئے پر اتھے موجود گردواریاں تے مندراں نے اتھے دے وسنیکاں نوں اج وی اک مالا وچ موتیاں دی طرحاں پرویا ہویا اے ۔

 شہر دی اساری تے ترقی 
سنگرور نوں نمونے دا شہر بناؤن لئی راجا رگھبیر سنگھ نے جے پور دے نقشے تے اساریا سی ۔ شہر دے بازار چوسر دی طرز تے بنائے گئے تے وچکار شاندار فوارا لایا گیا ۔ بھرت دے بنے گھوڑیاں دیاں گردناں ایس طرحاں جڑیاں سن کہ ہر گھوڑے دا مونھ بازار ول سی ۔ سڑکاں دے سریاں تے لوہے تے لکڑ دے دروازے سنگیناں لا کے اینے مضبوط بنائے گئے سن کہ ہاتھی دے ٹکراں مارن تے وی نہ ٹٹن تے ایہناں دروازیاں دے نام اوہناں قصبیاں دے ناماں تے رکھے سن جدھر نوں ایہناں دروازےآں ولوں سڑکاں جاندیاں نیں ۔ اوس ویلے سنگرور شہر ای دیس دا پہلا شہر سی جتھے پاݨی دی سپلائی ٹوٹیاں راہیں ہُندی سی تے ایہ سسٹم 1902 توں سنگرور وچ چالو ہویا۔ ایہنوں بنبا گھربا دے نام نال جاݨیا جاندا اے ۔ جیہڑا کہ تریخی ورثے دا شاہکار اے ۔

راجے دی شاہی فونڈری 1876 وچ قایم کیتی گئی سی ۔ جیہدے وچ ہر طرحاں دیاں مشیناں، خراداں، چکیاں، انجݨ، پاݨی کڈھن دے پمپ، لکڑ دے آرے، واٹر ورکس تے کھوہ قایم سن ۔ چھوٹا موٹا اسلحا وی ایس شاہی فونڈری وچ بݨایا جاندا سی ۔ راجا رگھبیر سنگھ نے جدوں اتھے توپاں بݨاؤݨیاں شروع کیتیاں تاں انگریزاں نے ورکشاپ بند کروا دتی ۔ شہر دا بنارس باغ کلا دا ودھیا نمونا اے ۔ جیہڑا مغل عمارتی فن تے راجپوتانا کلا دا نمونا ۔ باغ دے وچکار بݨی سنگ مرمر دی باراں دری اپݨی وکھری پچھاݨݨ رکھدی اے۔

 موسم 

 حوالے 

 باہرلے جوڑ 
 http://sangrur.nic.in

گٹھ:چڑھدے پنجاب دے شہر
گٹھ:چڑھدا پنجاب